Dečko koji obećava
<s>Dečko koji obećava je jugoslovenski igrani film snimljen 1981. godine u režiji Režirao ga je Miloš "Miša" Radivojević na osnovu priče koju je sam, zajedno sa Nebojšom Pajkićem napisao.</s><s>Protagonista, koga tumači Aleksandar Berček, je Slobodan Milošević, mladić iz ugledne porodice tadašnjih komunističkih vlastodržaca koji se, iako ga čekaju siguran posao, karijera i lagodan život, počinje odavati nonkonformističkom i autodestruktivnom životnom stilu u kojoj važnu ulogu igra rok muzika.</s><s>Dečko koji obećava se često navodi kao najbolja i najpoznatija uloga u karijeri Aleksandra Berčeka, ali je postao još poznatiji po tome što se u njemu pojavljuju i svoje pesme izvode neki od najpopularnijih i najvažnijih bendova tadašnjeg jugoslovenskog Novog talasa, a zbog čega će u kasnijim decenijama steći svojevrsni kult status.</s><s>Sam izraz "dečko koji obećava" je postao popularan i izvan filmskog konteksta, te se koristio za mlade, ambiciozne ličnosti iz sveta politike, uključujući kako protagonistovog imenjaka Slobodana Miloševića, tako i hrvatskog političara Zorana Milanovića.</s>

<s>Radnja</s>

<s>Slobodan je uzoran mladić kako od njega očekuju njegovi ugledni i situirani roditelji.</s><s>Dobar je student medicine, ima devojku kojom će da se oženi jer je iz "prave" porodice, dok ga jednoga dana verenica, u nastupu ljubomore, ne udari veslom po glavi ...</s><s>Kao da mu je to i bilo potrebno, Slobodan postaje slobodan, baca se naglavačke u svet bez obaveza, svet panka i roka.</s><s>U tom svetu on proba sve od seksa sa devojkinom majkom i raznim ostalim devojkama koje upoznaje slučajno do razvratnog života koji vodi noću.</s><s>Ti svetovi su toliko različiti od onoga u kojem se do tada kretao.</s><s>I u tom svetu on ima uspeha.</s><s>To traje do trenutka kad padne sa motora koji je sastavni deo novog života.</s><s>I to opet na glavu ...</s><s>Oni koji ga neguju su iz sveta iz kojeg je otišao.</s><s>Taj ga isti svet vodi pred oltar i sve je opet po starom.</s>

<s>Uloge</s>

<s>Muzika</s>

<s>Muziku je radio bend Šarlo Akrobata a u filmu se pojavljuju Dušan Kojić Koja (gitara) i Ivica Vdović Vd (bubnjevi) iz ovog benda sa Aleksandrom Berčekom (bas) kao grupa VIS „Dobri Dečaci“.</s><s>Tri pesme ("Slobodan“, „Dosta mi je svega“ i „Depresija") za koje je Koja napisao muziku su kreirane za tu priliku a materijal nikada kasnije nije objavljen.</s><s>U filmu se pojavljuju i Vlada Divljan i Srđan Šaper iz ondašnjih Idola.</s><s>Ostale pesme koje su pripadale jugoslovenskom novom talasu se mogu čuti u filmu :</s>

<s>"Iggy Pop" - Azra</s>

<s>"Perspektiva“ - Paraf</s>

<s>"Jedina“ - Idoli</s>

<s>"Niko niko kao ja“ - Šarlo Akrobata</s>

<s>"Bolje da nosim kratku kosu“ - Pekinška Patka</s>

<s>"Neka te ništa ne brine“ - Prljavo kazalište</s>

<s>Ostale grupe na odjavnoj špici: Kazimirov Kazneni Korpus, Igra Staklenih Perli.</s>

<s>Zanimljivosti 
Glavni junak u filmu dečko koji obećava zove Slobodan Milošević, kao što se zvao i budući predsednik Srbije i Jugoslavije koji je u to doba bio na početku karijere.</s>

<s>Spoljašnje veze</s>

<s>Jugoslavenski filmovi
Dramski filmovi</s>

